b'\n_START_ARTICLE_\nRabat (handel)\n_START_SECTION_\nStudierabat\n_START_PARAGRAPH_\nEn lang r\xc3\xa6kke virksomheder, organisationer og foreninger yder en s\xc3\xa6rlig studierabat til studerende. Rabatten er ofte et kontant bel\xc3\xb8b i form af en konkret procentvis rabat, men kan ogs\xc3\xa5 v\xc3\xa6re i form af eksempelvis gratis oprettelse, forsendelse og lignende._NEWLINE_Studerende ligger typisk i den lave ende af indkomstskalaen. og har derfor h\xc3\xb8jere prisf\xc3\xb8lsomhed, dvs. deres betalingsvilje for en vare er - p\xc3\xa5 linje med andre lavindkomstgruppers - mindre den den gennemsnitlige \xc3\xb8vrige befolknings. Derfor kan en virksomhed for\xc3\xb8ge sin indtjening ved at give dem en s\xc3\xa6rlig favorabel behandling. Samtidig kan virksomheden h\xc3\xa5be, at de studerende fortsat vil benytte virksomhedens produkter og tjenester efter endt studietid. _NEWLINE_Opn\xc3\xa5elsen af studierabat bestemmes typisk af de virksomheder, der udbyder denne. Typisk opn\xc3\xa5s rabatten ved fremvisning af et gyldigt studiekort til en uddannelsesinstitution p\xc3\xa5 en gymnasial  eller videreg\xc3\xa5ende uddannelse. Enkelte udbyder udelukkende rabat til studerende ved bestemte uddannelser. Der findes ligeledes eksempler p\xc3\xa5, at nogle virksomheder yder s\xc3\xa6rlig rabat til bestemte grupper af studerende fra specifikke uddannelsesinstitutioner.'